ROMÂNIA                                                                 ANEXA 1  la HCL nr. ______/___________
JUDEŢUL GORJ

ORAȘ TURCENI
CONSILIUL LOCAL
PROGRAMUL ACTIUNILOR ȘI ACTIVITĂȚILOR EDILITAR-GOSPODĂREȘTI DE INTERES LOCAL CARE SE VOR DESFĂȘURA IN ANUL 2026 ȘI MASURILE CARE VOR FI INTREPRINSE LA NIVELUL ORAȘULUI TURCENI ÎN VEDEREA BUNEI GOSPODĂRIRI ȘI ÎNFRUMUSEȚĂRI A LOCALITĂȚII
CAPITOLUL I
Dispoziţii generale
Art.1 Prezenta hotărâre stabileşte obligaţiile ce revin cetăţenilor, instituţiilor publice şi agenţilor economici, cu sau fără personalitate juridică, la realizarea măsurilor necesare pentru protecţia sănătăţii publice, a măsurilor corespunzătoare pentru conservarea şi protecţia mediului, a măsurilor privind respectarea prevederilor legale şi a documentaţiilor de amenajare a teritoriului şi urbanism aprobate, precum şi a normelor privind executarea construcţiilor, la realizarea acţiunilor de înfăptuire şi păstrare a curăţeniei în interiorul localităţilor şi în afara acesteia şi a efectuării la timp a activităţilor gospodăreşti precum şi a obligaţiilor şi responsabilităţilor ce le revin în utilizarea domeniului public şi privat al orașului Turceni.
Art.2 Organizarea, derularea şi participarea la activităţile din domeniile prevăzute la art.1 constituie o obligaţie permanentă a instituţiilor publice, agenţilor economici, celorlalte persoane juridice şi a cetăţenilor.
CAPITOLUL II
Măsuri necesare pentru protecţia sănătăţii publice
Art.3 (1) In vederea protecţiei sănătăţii publice, se vor lua următoarele masuri cu sprijinul şi sub supravegherea organelor de specialitate ale statului:
a)
păstrarea igienei în şcoli şi grădiniţe
b)
urmărirea igienei şi salubrităţii localurilor publice şi produselor
alimentare puse în vânzare pentru populaţie, cu sprijinul serviciilor de
specialitate.
(2) Măsurile au caracter permanent si vor fi duse la îndeplinire de conducerea primăriei, medicul de familie si asistentul medical comunitar.
CAPITOLUL III
Măsuri corespunzătoare pentru conservarea şi protecţia mediului.
Art.4 (1) In vederea conservării şi protecţiei mediului se vor lua următoarele măsuri:
a) ecologizarea zonelor unde au fost depozitate in mod necontrolat deseurile (vegetale, PET-uri, hârtie, sticla, etc.)
b) depozitarea gunoiului de grajd in gospodăriile cetăţenilor si pe loturile personale ale acestora se va face pe platforme ecologice, cu respectarea principiului bunei vecinătăţi, urmând sa fie folosit ca ingrasamant pe terenurile agricole.
c)
colectarea gunoiului menajer conform graficului de ridicare a gunoiului de
la populaţie, operatori economici, instituţii publice;
d)
Continuarea acţiunii de colectare selectivă a deşeurilor;
e)
Persoanele fizice şi juridice au obligaţia sa colecteze selectiv deşeurile
(PET, hârtie, sticlă, metal), astfel:
· să depoziteze deşeuri pe tipuri de sortimente în recipiente puse la dispoziţie conform inscripţionării / culorii destinate acestora;
· să nu depoziteze în preajma recipientelor destinate colectări selective alte tipuri de deşeuri;
· să nu-şi însuşească materiale depuse în recipiente de colectare selectivă a deşeurilor;
(2) Conducerea primăriei va urmări permanent modul in care persoanele desemnate isi duc la îndeplinire aceste sarcini.
CAPITOLUL IV
Măsuri privind respectarea prevederilor legale si a documentaţiilor de amenajare a teritoriului şi urbanism aprobate, precum şi a normelor privind executarea construcţiilor:
Art.5 (1) In vederea respectării prevederilor legale şi a documentaţiilor de amenajare a teritoriului şi urbanism aprobate, precum şi a normelor privind executarea construcţiilor, se vor lua următoarele măsuri:
a) se va acţiona pentru respectarea disciplinei în construcţii conform P.U.G., urmărindu-se respectarea întocmai a prevederilor cuprinse în certificatul de urbanism.
b) se va verifica în teritoriu stadiul executării lucrărilor conform autorizaţiilor de construcţie eliberate, obligând posesorii lor să se încadreze în termenul de valabilitate al autorizaţiei.
(2) Inspectorul cu atribuţii pe linie de urbanism va urmări permanent ducerea la îndeplinire a acestor măsuri.
CAPITOLUL V
Obligaţiile instituţiilor publice şi agenţilor economici cu sau fără personalitate juridică
Art.6 (1) Instituţiile publice şi agenţii economici cu sau fără personalitate juridică au următoarele obligaţii:
a) să întreţină în stare corespunzătoare imobilele în care funcţionează prin efectuarea lucrărilor de reparaţii, curăţire şi zugrăvire periodică a acestora, să spele geamurile şi vitrinele şi să înlocuiască dacă este cazul pe cele sparte;
b) să respecte normele de igienă în imobilele şi incintele deţinute, să asigure dezinsecţia şi deratizarea conform normelor în vigoare;
c) să asigure curăţenia trotuarelor, a părţii carosabile din faţa unităţii, să îndepărteze zăpada şi gheaţa, să desfunde podeţele, să sape şanţuri, să văruiască pomii;
d) să nu funcţioneze fără avizul sanitar şi de mediu;
e) să asigure depozitarea reziduurilor provenite din desfăşurarea activităţii în containere;
f) colectarea selectivă a deşeurilor, cu valorificarea ambalajelor de carton, PET, sticla, etc.
(2) Obligaţiile au caracter permanent şi în funcţie de sezon iar sarcina urmăririi modului cum sunt duse la îndeplinire revine consilierilor locali .
CAPITOLUL VI
Obligaţiile cetăţenilor orașului în activitatea de gospodărire şi înfrumuseţare la nivelul unității administrativ teritoriale
Art.7 (1) Cetăţenii orașului au următoarele obligaţii în activitatea de gospodărire şi înfrumuseţare a orașului:
a) să întreţină curăţenia locuinţelor proprii, a anexelor gospodăreşti, a curţilor şi împrejmuirilor acestora;
b) să întreprindă acţiuni de reparaţii, zugrăveli, vopsitorii garduri, podeţe, faţade deteriorate la clădiri, în vederea asigurării unei imagini peisagistice plăcute a orașului;
c) să cureţe şi să amenajeze şanţurile, să desfunde podeţele din faţa gospodăriilor personale şi a terenurilor virane din intravilanul orașului;
d) să menţină permanent curăţenia pe partea carosabilă a căilor de comunicaţie din dreptul imobilelor proprietate personală;
e) să depoziteze gunoiul menajer şi de grajd în platforme proprii în incinta curţii pentru a preîntâmpina aruncarea acestora în mod haotic în locuri nepermise, urmând, ca pe cheltuiala lor, să-şi transporte gunoiul de grajd pe terenurile proprietate personală iar gunoiul menajer la pubele care se ridica săptămânal de S.C Turcenisal SRL, pentru a preîntâmpina poluarea accidentală a mediului sau a surselor de apă;
f) să ia măsuri de executare şi reprofilare a rigolelor de scurgere a apelor din
precipitaţii în vederea prevenirii producerii de inundaţii şi implicit a diminuării
eventualelor pagube materiale. Aceste acţiuni se vor executa în faţa fiecărei
gospodării precum şi pe terenurile agricole acolo unde se găsesc canale de
desecare, de către proprietarii şi deţinătorii de terenuri.
g) să amenajeze şi să întreţină în stare de igienă sursele de apă (fântâni,
cişmele, etc);
h) să nu depoziteze lemne, crengi, tulpini de floarea soarelui, coceni, paie,
corzi viţă-de-vie, balast, pe terenul din exteriorul gardului şi nici aproape de gard
în interiorul gospodăriei;
i) să nu lase animalele şi păsările pe drumurile publice sau spaţiile verzi;
j) să nu arunce rezidurile menajere în stradă;
k) sa nu lase câinii liberi pe străzi;
l) bovinele care merg la cireada să fie însoţite de cel puţin doi-trei cetăţeni, în vederea evitării distrugerii copacilor şi şanţurilor.
(2) Obligaţiile au caracter permanent şi în funcţie de sezon iar sarcina urmăririi modului cum sunt duse la îndeplinire revine consilierilor locali și Poliției Locale Turceni.
CAPITOLUL VII
Obligaţii şi responsabilităţi în utilizarea domeniului public şi privat al Orașului Turceni
Art.8 Cetăţenii, agenţii economici (cu sau fără personalitate juridică), instituţiile publice, celelalte persoane juridice au următoare obligaţii şi responsabilităţi:
a) să nu abandoneze pe domeniul public sau privat al orașului Turceni, autoturisme, utilaje, tonete, chioşcuri, alte construcţii metalice, aparatură de orice fel;
b) să nu ocupe domeniul public sau privat al orașului Turceni prin montarea de chioşcuri, tonete, tarabe, orice fel de alt mobilier, containere, schele sau materiale pentru construcţii, etc;
c) să nu deterioreze instalaţiile ce constituie infrastructura sistemului de utilităţi publice;
d) să nu amenajeze platforme ori locuri de parcare pe domeniul public sau privat al orașului Turceni;
e) să respecte destinaţia spaţiilor închiriate/concesionate, spaţii proprietatea orașului Turceni, aşa cum a fost stabilită prin contractul de închiriere/concesionare;
f) să nu deterioreze sau murdărească în orice fel, clădirile publice;
g) sa nu modifice poziţia iniţiala a indicatoarelor de semnalizare rutiera.
CAPITOLUL VIII
Obligaţii şi responsabilităţi în domeniul ordinii, curăţeniei şi igienei publice, întreţinerii calităţii mediului natural
Art.9 Cetăţenii, agenţii economici (cu sau fără personalitate juridică), instituţiile publice, celelalte persoane juridice, au următoare obligaţii şi responsabilităţi:
a) să nu spele şi să nu efectueze operaţiuni de reparare ori întreţinere a autovehiculelor pe spaţii aparţinând domeniului public sau privat al orașului Turceni;
b) să nu arunce coji de seminţe, resturi de ţigări, de fructe, alte reziduri ori ambalaje decât în dotările special amenajate;
c) să nu mute băncile ori alte elemente de mobilier public din locurile în care au fost amplasate;
d) să utilizeze mobilierul public şi amenajările publice conform destinaţiei acestora;
e) să nu utilizeze căile publice si spaţiile verzi pentru depozitarea deşeurilor menajere; să nu abandoneze pe domeniul public sau privat al orașului cadavre de animale ori păsări;
f) să amenajeze şi să întreţină în stare de igienă sursele de apă (fântâni, cişmele, etc.);
g) să nu păşuneze animalele decât în conformitate cu dispoziţiile legale in
vigoare.
h) să ia măsuri pentru a împiedica deversarea pe sol a apelor uzate, apelor
menajere şi a celor fecaloid-menajere.
CAPITOLUL IX
PROGRAMUL ORGANIZARII  ACTIVITĂȚILOR EDILITAR-GOSPODĂREȘTI
Art.10 (1) Activitățile de curatenie si ingrijire a orasului Turceni si a satelor apartinatoare la care vor participa voluntari dintre angajatii Primariei Turceni si institutiilor colaboratoare și voluntari din zonele in care vor avea loc actiunile, se vor desfășura in paralel cu  informarea cetatenilor privind necesitatea pastrarii curateniei localitatii.
            (2) Acestea vor avea loc cu preponderență in perioada 01 aprilie – 30 aprilie 2026, și vor debuta in Orasul Turceni, continuand  in satele apartinatoare.
            (3) In activitățile propuse vor fi implicati urmatorii:
- Primaria orasului Turceni
- SC Turcenisal SRL;
- Beneficiarii Legii nr.196/2016, privind venitul minim de incluziune, cu modificările si completările ulterioare, sub coordonarea Direcției Asistenta Sociala din cadrul Primariei Turceni și Serviciului pentru administrarea domeiului public și privat și gestionare câini fără stăpân;
- Spitalul Orasenesc Turceni;
- Casa de Cultura a orasului Turceni
- Politia locala Turceni
- Liceul Tehnologic Turceni.
- Voluntari.
Art.11 Delimitarea zonelor si institutiile implicate in cadrul campaniei de curatenie si ingrijire a orasului Turceni si a satelor apartinatoare este:
1) Voluntarii  din  randul angajatilor Primariei orasului  Turceni:
-vor prasi si vor planta flori si arbusti pe Strada Muncii si in curtea institutiei;
-vor vopsi elemente de mobier urban,borduri, garduri etc.
- vor colecta deseurile de pe domeniul public.
-vor aproviziona cu materiale derularea activitatilor conform angajamentelor stabilite in cuprinsul acestui plan;
Materialele folosite vor fi asigurate de Primăria  Turceni.
2) Angajații Serviciului pentru administrarea domeiului public și privat și gestionare câini fără stăpân din cadrul Primăriei Turceni vor presta urmatoarele activitati:
- vor vopsi bordurile din zona centrala a orașului precum și gardurile si garduletele de pe domeniul public acolo unde situatia o impune;
-vor insamanta spatiile verzi deterioarate care apartin domeniului public;
- vor ingriji spatiile verzi, vor curata si cosi spatiile verzi, vor indeparta plantele uscate;
-vor toaleta arborii si arbustii;
 -vor reface marcajele rutiere (inclusiv delimitare spatii parcare autoturisme, numerotare locuri de parcare etc) ;
-ingrijirea arbustilor ornamentali ;
-vor reface și reamenaja jardinierele din piatră din zona centrală a orașului
-vor actiona asupra vegetatiei nedorite prin cosire sau erbicidare.
Materialele folosite vor fi asigurate de Primăria  Turceni.
3) SC TURCENISAL SRL
Angajatii SC TURCENISAL SRL vor presta urmatoarele activitati:
-vor matura strazile si totuarele in vederea eliminarii pulberii si a deseurilor;
 -vor ingriji spatiile verzi;
-vor colecta deseurile de pe domeniul public;
- vor indeparta plantele uscate si nu in ultimul si vor recurge la a cere ajutorul localnicilor intr-o actiune ce se vrea o ofensiva a curateniei si a protejării mediului inconjurator. Materialele folosite vor fi asigurate de SC TURCENISAL SRL.
4) Beneficiarii  Legii  196/2016 - Turceni si satele apartinatoare:
Beneficiarii legii 196/2016 sub coordonarea Direcției asistenta sociala din cadrul Primariei Turceni vor presta urmatoarele activitati:
- vor varui tulpinile pomilor, stalpii din beton, capetele de pod din beton si alte elemente acolo unde situatia o impune;
- vor curata si vopsi avizierele acolo unde situatia o impune;
- vor ingriji spatiile verzi prin greblare, indepartarea resturilor vegetale, a pietrelor, deseurilor etc;
- vor prasi si vor planta flori si arbusti;
- vor defrisa/toaleta / erbicida vegetatia nedorita;
- curatarea podurilor si podetelor in vederea asigurarii scurgerii apelor.
- vor vopsi elemente de mobier urban,borduri, garduri etc.
- vor colecta deseurile de pe domeniul public.
- vor realiza alte lucrari necuprinse in acest plan si care le intra in sfera de competenta.
Materialele si uneltele folosite vor fi asigurate de Primaria orasului Turceni.
5) In zonele proprietatilor activitatea va fi realizata de proprietari, acestia  fiind informati prin intermediul Politiei Locale Turceni cu privire la obligativitatea asigurarii curateniei , curatirii santurilor de scurgere a apelor pluviale pe domeniul public in zona proprietatilor.
6) Voluntarii din randul angajatilor Spitalului Orasenesc Turceni  precum si personalul cu functie de intretinere- Zona Spital orasenesc Turceni si zona sectie psihiatrie
Angajatii voluntari ai Spitalului orasenesc Turceni vor vopsi, vor varui pomii, vor ingriji spatiile verzi, vor planta flori, vor aduna deseurile, vor indeparta plantele uscate, se vor curata spatiile verzi si nu in ultimul rand se va trece la ingrijirea plantelor si cea a arbustilor ornamentali. De asemenea vor vopsi bancile si mesele din incinta Spitalului si sectiei de psihiatrie. Materialele folosite vor fi asigurate de Spitalul orasenesc Turceni si Primaria orasului Turceni.
7) Voluntarii din randul angajatilor Casei de Cultura a orasului Turceni
-vor prasi si vor planta flori si arbusti in curtea institutiei;
- vor ingriji spatiul verde din curtea institutiei;
-materialele si uneltele folosite vor fi asigurate de Primaria orasului Turceni.
8) Voluntarii din randul angajatilor Politiei locale a orasului Turceni
- vor planta flori in jardinierele din curtea institutiei;
- vor ingriji spatiul verde din curtea institutiei;
-materialele si uneltele folosite vor fi asigurate de Primaria orasului Turceni.
9) Voluntarii din randul angajatilor Liceului Tehnologic Turceni  precum si personalul cu functie de intretinere si elevii voluntari din cadrul liceului - Zona Liceu Tehnologic Turceni - scoli si gradinite apartinatoare
Angajatii Liceului Tehnologic Turceni si elevii Liceului Tehnologic Turceni sub indrumarea stricta a profesorilor coordonatori vor vopsi bancile si mesele, vor varui pomii, vor ingriji spatiile verzi, vor planta flori, vor colecta deseurile, vor indeparta plantele uscate, se vor curata spatiile verzi si nu in ultimul rand se va trece la ingrijirea plantelor si cea a arbustilor ornamentali din incinta unităților școlare.
Materialele folosite vor fi asigurate de Liceul Tehnologic Turceni si Primaria orasului Turceni.
10) Voluntarii din zonele în care vor avea loc acțiunile -vor vopsi borduri in zona noua a blocurilor Turceni;
- vor varui tulpinile pomilor, stalpii din beton, capetele de pod din beton si alte elemente acolo unde situatia o impune;
- vor curata si vopsi avizierele acolo unde situatia o impune;
- vor ingriji spatiile verzi prin greblare, indepartarea resturilor vegetale, a pietrelor, deseurilor etc.
- vor prasi si vor planta flori si arbusti;
- vor defrisa vegetatia nedorita;
- curatarea podurilor si podetelor in vederea asigurarii scurgerii apelor.
- vor vopsi elemente de mobier urban,borduri, garduri etc.
- vor colecta deseurile de pe domeniul public.
- vor sprijini lucrari neplanificate.
11) Se vor achizitiona flori pentru sadit si diversi arbusti ornamentali in vederea plantarii Suplimentar, fata de materialele folosite pentru campania de curatenie si ingrijire a orasului Turceni si a satelor apartinatoare, Primaria orasului Turceni, va asigura personalului participant echipamente absolut necesare realizarii activitatii propuse in conditii de siguranta.
CAPITOLUL X
RĂSPUNDERI SI SANCŢIUNI

Art.12 Prezentul program de măsuri va fi adus la cunoştinţa cetăţenilor şi agenţilor economici, prin publicare pe site-ul instituţiei, prin afişare la sediul primăriei, precum şi prin comunicarea lui tuturor agenţilor economici.
Art.13 (1)Pentru nerespectarea obligaţiilor prevăzute în prezentul program de măsuri, se vor aplica sancţiuni conform Hotararii Consiliului local al orasului Turceni nr. 77/28.05.2025 privind aprobarea Regulamentului privind stabilirea și sancționarea faptelor care constituie contravenții în domeniul edilitar-gospodăresc, ordinii, curățeniei și igienei publice, a circulației rutiere în orașul Turceni, județul Gorj precum si Ordonantei nr. 21/2002 privind gospodarirea localitatilor urbane si rurale.
 (2) Constatarea contravenţiilor şi aplicarea sancţiunilor din prezenta hotărare se face prin Proces verbal încheiat de împuterniciţii Primarului.
Art. 14 Împotriva Procesului verbal de constatare şi sancţionare a contravenţiei se poate face plîngere în tremen de 15 zile de la data înmînării sau comunicării acestuia.
Art. 15 Plîngerea însoţită de copia Procesului verbal de constatare şi sancţionare a contravenţiei se depune la Judecătoria Tg – Jiu . Plangerea urmează a fi soluţionată conform Ordonanţei de Guvern nr. 2 / 2001, privind regimul juridic al contravenţiilor, cu modificarile si completarile ulterioare.
Art. 16 Prevederile prezentei hotărari se completează cu dispoziţiile Ordonanţei de Guvern nr. 2/ 2001, în sensul că se poate achita în 15 zile  jumătate din minimul amenzii aplicate.
Compartiment tehnic,
Ion Scrieciu

